श्री नड्डा ने यह भी कहा कि समय से पहले मृत्यु दर और रुग्णता के कारण गैरसंचारी रोग (एनसीडी) के बढ़ते बोझ की समस्या से निपटने के लिए भारत ने पांच सामान्य एनसीडी के लिए एक सार्वभौमिक आबादी आधारित निःशुल्क जांच नियंत्रण एवं प्रबंधन कार्यक्रम शुरू किया है। इसके साथ ही इसे अगले कुछ वर्षों के दौरान दुनिया के सबसे बड़े आबादी आधारित जांच एवं प्रबंधन कार्यक्रमों में शामिल करने पर भी ध्यान केंद्रित किया गया है।